text: Ølbrygning er populær på gymnasium i Vejle
  07 maj 2015 kl. 14.16
  Gymnasielærer fra Rødkilde Gymnasium i Vejle har fået fornem pris,
  fordi undervisningen både er på et højt fagligt niveau og samtidig populær hos eleverne.
  
  Christian Gothard Rix er valgt som en af året to modtagere af Novo Nordisk Fondens gymnasielærerpris.
  Prisen har til formål, at sætte fokus på det høje faglige niveau i den biologiske naturvidenskabelige undervisning i gymnasierne samt, at anerkende de lærere der har ydet et markant bidrag til det formål.
  I Christian Gothard Rixs undervisning bliver der bl.a. brygget øl, men når det sker, så er det med en gærstamme som gymnasielæreren fra Rødkilde Gymnasium, selv har fået godkendt.
  -Jeg er meget overrasket og taknemmelig over at modtage prisen. Samtidig er jeg glad for, at nogen synes at det arbejde jeg laver er godt. At lave nogle skøre og sjove ting der fanger eleverne, er afgørende for mig, fortæller Christian Gothard Rix.
  Prisen er på 200.000 kroner til skolen og 50.000 kroner til Christian Gothard Rix. Planen er, at nogle af pengene skal bruges på en inspirationstur til USA.
  Se her hvad de to 1g elever Jacob Dalsgaard og Mette Charlotte Manøe mener om undervisningen.
  Varighed 0:44
  